stanford-oval/wikipedia huggingface dataset:
Six Flags
Entiset puistot > Eurooppa > Belgia

Bellewaerde Park
Walibi Belgium (entinen Six Flags Belgium)
Entiset puistot > Eurooppa > Espanja

Parque Warner Madrid (entinen Warner Bros. Movie World Madrid)
Entiset puistot > Eurooppa > Alankomaat

Walibi World (entinen Six Flags Holland)
Entiset puistot > Eurooppa > Ranska

Walibi Aquitaine
Walibi Lorraine
Walibi Rhône-Alpes
Entiset puistot > Eurooppa > Saksa

Movie Park Germany (entinen Warner Bros. Movie World Germany)
Aiheesta muualla

Wikimedia Commonsissa on kuvia tai muita tiedostoja aiheesta .
Six Flags -ketjun virallinen kotisivu
Suomen nuorten esperantoliitto

Suomalaisten esperantonuorten kojulla kansainvälisessä nuortenkongressissa.
Perussanastoa Suomesta esperantoksi (suurenna klikkaamalla kuvaa).
Suomen nuorten esperantoliitto (esperantoksi Finnlanda Esperantista Junulara Organizo eli FEJO) on vuonna 1977 perustettu rekisteröity yhdistys. Se on Suomen esperantoliiton (EAF) sekä Maailman esperanton nuortenliiton (TEJO:n) jäsenjärjestö.
Aiheesta muualla

Suomen nuorten esperantoliiton kotisivu (Arkistoitu – Internet Archive)
Tiedekeskus Pilke

| Tiedekeskus Pilke |
| --- | --- |
 Tiedekeskus Pilkkeen päärakennus elokuussa vuonna 2011.
Tyyppi:  Museo, tiedekeskus 
Osoite:  Ounasjoentie 6, 96200 Rovaniemi  
Sijainti:  Rovaniemi
Perustettu:  2011
Kotisivut:  www.tiedekeskuspilke.fi
Koordinaatit:  66°30′40″N, 025°43′53″E
 fiTiedekeskus Pilke 
  
Tiedekeskus Pilke on Rovaniemellä sijaitseva Metsähallituksen tiedekeskus, joka avautui kesäkuussa vuonna 2011. Pilke on vuorovaikutteinen käyntikohde ja oppimisympäristö kaikenikäisille. Tiedekeskusnäyttely kertoo pohjoisten metsien kestävästä käytöstä – metsien kasvusta, kasvatuksesta ja metsäperäisistä tuotteista. Pääsisäänkäynnin vieressä sijaitsevat asiakaspalvelu ja Pilke-myymälä. Asiakaspalvelu palvelee Tiedekeskus Pilkkeeseen ja Metsähallitukseen liittyvissä asioissa. Pilke-myymälän tuotteet liittyvät suomalaiseen metsään.
Pilke on myös Metsähallituksen toimitalo, jossa työskentelee 135 ihmistä. Rakennus on esimerkki ekologisesta puurakentamisesta ja suomalaisesta arkkitehtuurista. Puurakenteisen Pilkkeen hiilidioksidipäästöt ovat vain kolmanneksen vastaavan kokoiseen teräs- tai betonirakennukseen verrattuna. Rakennusteknisesti Pilke on puinen pilari-palkkirakenne. Pilkkeen julkisivu koostuu puurakenteisista, kantavista ulkoseinäelementeistä. Tilat ovat muunneltavissa. Pilke on kokonaan julkisena hankintana toteutettu rakennushanke, jossa myös arkkitehtitoimisto valittiin julkisella hankinnalla. Pilke-talon on suunnitellut Arkkitehtityöhuone Artto Palo Rossi Tikka Oy, APRT. Pääsuunnittelijana toimi arkkitehti Teemu Palo ja projektiarkkitehtina arkkitehti Juhani Suikki.
Metsänhoitajaliitto ry palkitsi Pilkkeen Vuoden metsätekona 2011.
Aiheesta muualla

Tiedekeskus Pilkkeen kotisivut
Sisätila, näkymä vastaanottotasolta
Näyttely, näkymä ylhäältä
Tal Ben Haim

| 0 | 1 | 2 |
| --- | --- | --- |

Henkilötiedot
Koko nimi: Tal Ben Haim
Syntymäaika: 31. maaliskuuta 1982
Syntymäpaikka: Rishon LeZion, Israel
Pelipaikka: puolustaja
Seura
Seura: Queens Park Rangers
Pelinumero: 21
Junioriseurat
: Maccabi Tel Aviv
Seurat
| Vuodet | Seura | O (M) |
| 1998–2004 2004–2007 2007–2008 2008-2009 2009– 2009-2012 2010-2011 2013- | Maccabi Tel Aviv Bolton Wanderers Chelsea Manchester City ->Sunderland (laina)  Portsmouth  ->West Ham United (laina)  Queens Park Rangers | 85 (2) 88 (1) 13 (0) 09 (0) 05 (0) 55 (0) 08 (0) 00 (0) |
Maajoukkue
| 2001–2002 2002– | Israel U21 Israel | 06 (0) 63 (1) |
 Seurajoukkueuran tilastot kattavat vain kansalliset sarjat, päivitetty 1. tammikuuta 2013.  Maajoukkueuran tilastot päivitetty 29. marraskuuta 2012.
Tal Ben Haim (hepr. ‏טל בן-חיים‎, Tal ben-Ḥayim; s. 31. maaliskuuta 1982 Rishon LeZion) on israelilainen jalkapalloilija. Hän voi pelata sekä topparina että oikeana laitapuolustajana. Ben Haim pelaa Englannin valioligassa seuranaan Queens Park Rangers.
Seurajoukkueura

Ben Haim aloitti uransa Makkabi Tel Avivissa ja nousi seuran edustusjoukkueeseen vuonna 1998. Vuosina 2000–2002 hän suoritti asepalvelustaan. Ben Haim pelasi seurassa aina kesään 2004 saakka, jolloin hän siirtyi tuoreena Israelin mestarina Englantiin Boltoniin kolmen vuoden sopimuksella.
Boltonissa Ben Haim onnistui suorituksissaan yli odotusten ja herätti monien suurempien seurojen mielenkiinnon. Muun muassa Chelsea kävi neuvotteluja Ben Haimin siirtymisestä seuraan, mutta siirto onnistui lopulta vasta kauden 2006/2007 jälkeen sopimuksen päätyttyä Boltonin kanssa. Hän sai Jose Mourinhon valmentamassa Chelseassa runsaasti vastuuta kun sekä John Terry että Ricardo Carvalho olivat loukkaantuneina.
Sittemmin Terryn ja Carvalhon tervehdyttyä ja Alexin tultua seuraan peliaika väheni dramaattisesti, eikä sitä tullut enempää myöskään maanmiehen Avram Grantin tultua manageriksi. Ben Haim arvosteli Grantia ankarasti lehdistössä, minkä johdosta hän menetti kahden viikon palkan. Lopulta kesällä 2008 Ben Haim siirtyi nykyiseen seuraansa Manchester Cityyn viidellä miljoonalla punnalla.
Tammikuussa 2009 Ben Haim siirtyi loppukaudeksi lainalle toiseen Valioliigajoukkueeseen Sunderlandiin.
Hän siirtyi Queens Park Rangersiin tammikuussa 2013 kauden loppuun asti kestävällä sopimuksella.
Maajoukkueura

Ben Haim on vuosien ajan kuulunut Israelin maajoukkueen vakiomiehistöön. Hän edusti maataan sekä 2006 MM-kisojen että 2008 EM-kisojen karsinnoissa.
Aiheesta muualla

Seurajoukkuetilastot Soccerbase-sivustolla
Tiedekulma

| Tiedekulma |
| --- | --- |

Sijainti:  Kluuvi, Helsinki, Suomi
Koordinaatit:  60°10′11″N 24°56′56″E﻿ / ﻿60.16978°N 24.948776°E﻿ / 60.16978; 24.948776
Rakennustyyppi:  Yliopistorakennus (d) ja yhteisöllinen työtila (d)
Rakennusmateriaali:  Puu, betoni ja graniitti
Suunnittelija:  Asmo Jaaksi ja JKMM Arkkitehdit
Valmistumisvuosi:  2017
Omistaja:  Helsingin yliopisto
Käyttäjä:  Helsingin yliopisto
 fiTiedekulma 
  
Tiedekulma on Helsingin yliopiston tapahtumatila, jossa yliopistossa tehtävää tutkimusta ja koulutusta tuodaan laajan yleisön saataville. Tilassa järjestetään erilaisia tieteeseen liittyviä tapahtumia ja ajankohtaisia aiheita käsitteleviä tilaisuuksia, jotka ovat valtaosin suurelle yleisölle avoimia ja maksuttomia.
Ensimmäinen Tiedekulma avattiin vuonna 2012 yliopiston hallintorakennukseen osoitteeseen Aleksanterinkatu 7. Vuonna 2013 se siirtyi hallintorakennuksen remontin vuoksi Porthanian sisääntulokerrokseen. Vuonna 2017 täysin uudistunut Tiedekulma avattiin mittavan remontin läpikäyneeseen entiseen hallintorakennukseen osoitteeseen Yliopistonkatu 4. Uudistuneen Tiedekulman pääsuunnittelijana toimi helsinkiläinen JKMM Arkkitehdit ja pääarkkitehtina Asmo Jaaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Tiedekulma Helsingin yliopiston sivuilla
Tapani Salojärvi

| Tapani Salojärvi> Henkilötiedot |
| --- | --- |
Syntynyt: 2. elokuuta 1904 Loviisa
Kuollut: 7. kesäkuuta 1987 Jyväskylä
Ammatti:  näyttelijä, teatterinjohtaja, teatteriohjaaja
Näyttelijä
Aktiivisena:  1920–?
Tapani (Stefanus) Nestorinpoika Salojärvi  (2. elokuuta 1904 Loviisa – 7. kesäkuuta 1987 Jyväskylä) oli suomalainen näyttelijä, teatterinjohtaja ja teatteriohjaaja.
Ura

Salojärvi aloitti uransa 1920. Hän työskenteli Jyväskylän, Karhulan, Turun ja Varkauden Työväen Näyttämöillä, Viipurin Työväen Teatterissa sekä Joensuun ja Kemin Teattereissa. Hänen vaimonsa Meeri Salojärvi (o.s. Haapakumpu, s. 1905 Jyväskylä) oli myös näyttelijä ja työskenteli samoissa teattereissa kuin puolisonsa.
Vuonna 1930 julkaistussa näyttelijämatrikkelissa Salojärveä luonnehditaan ensirakastajaksi. Hänen roolitehtäviään olivat muun muassa Pekka näytelmässä Unelma karjamajalla, Huotari laulunäytelmässä Tukkijoella, Mosca komediassa Volpone ja Uolevi balladissa Elinan surma. Daniel Hjort oli suosittu ja usein esitetty näytelmä 1900-luvun alkupuoliskolla. Salojärvi näytteli Juhana Flemingin roolin.
Things Happen That Way

| Things happen that way : Ewa Kaarela swings Toivo Kärki  |
| --- | --- | --- |

Cover-albumin tiedot
 Julkaistu: 2003
 Tyylilaji: Jazz, Pop
 Levy-yhtiö: Ohjelmatoimisto Sing & Swing Ewa Kaarela
Things Happen That Way – Ewa Kaarela swings Toivo Kärki on Ewa Kaarelan vuonna 2003 ilmestynyt musiikkialbumi. Sen on julkaissut Ohjelmatoimisto Sing & Swing Ewa Kaarela. Säestävässä yhtyeessä soittavat Jedrzej Nowak trumpetti, Lucjan Czaplicki tenorisaksofoni, Antti Sarpila klarinetti ja tenorisaksofoni, Pentti Lasanen klarinetti ja alttosaksofoni, Saku Järvinen piano, Timo Lehtonen basso ja Jari Unha rummut. Sovituksia ovat tehneet Nowak, Sarpila, Lasanen ja Järvinen.
Projektin taustaa

Toivo Kärki oli jo nuoruudestaan 1920-luvun lopulta kiihkeä jazzmies, mutta hän pääsi toteuttamaan tätä puolta sävellystuotannossaan varsin vähän. Kuitenkin monet hänen sävellyksistään ovat oivallista materiaalia jazzilliselle käsittelylle. Kärki voitti keväällä 1939 englantilaisen Rhythm-lehden kansainvälisen sävellyskilpailun kappaleella Things happen that way, ja hän suunnitteli lähtöä Amerikkaan kokeilemaan siipiään, mutta haave kaatui syksyllä alkaneisiin raskaisiin sotiin, joihin Kärki osallistui rintamajoukoissa.  Sinnikäs Kärki yritti 1940-luvun lopulla ja 1950-luvun lopulla kansainvälisille markkinoille USA:han ja Englantiin ja teetti eräisiin suomalaisiin iskelmiinsä englanninkieliset sanat, joihinkin kappaleisiin sanat olivat alun perinkin englanninkieliset. Lähinnä olemattoman markkinointikoneiston takia menestystä ei kuitenkaan tullut, mikä oli Kärjelle suuri pettymys.
2000-luvun alussa Ewa Kaarela, Puolassa vuonna 1954 syntynyt mutta Suomessa vuodesta 1974 alkaen asunut laulajatar, sai ajatuksen laulaa Toivo Kärjen jazzhenkisiä sävellyksiä levylle. Yhteydenotto Toivo Kärjen poikaan ja jäämistön haltijaan Kalervo Kärkeen tuotti heti tulosta, sopivia kappaleita löytyi runsaasti, ja joihinkin kappaleisiin Barbara Helsingius teki varta vasten englanninkieliset sanat. Valmiina oli oma yhtye Ewa Kaarela Swing Band, ja täydennystä siihen toivat kovatasoiset puhaltajat Antti Sarpila ja Pentti Lasanen. Kappaleet työstettiin selkeän jazztyylisinä, myös sooloja oli runsaasti. Kun levy valmistui, saattoi vain harmitella, että Kärki itse ei ehtinyt kuulla sitä, hän oli kuollut vuonna 1992.
Kappaleet

*:llä merkityt ovat ennenjulkaisemattomia sävellyksiä
How Long Will Heaven Wait (Vanhan veräjän luona 1959) (säv. Toivo Kärki, san. Thelma M.Parker, sov. Jedrzej Nowak)
Counting the Cost (Nyt maksaa saan sen 1959) (Toivo Kärki, Thelma M.Parker, Jedrzej Nowak)
A Little Wish (1950) (Toivo Kärki, Barbara Helsingius, Antti Sarpila) *
Things Happen That Way (1939) (Toivo Kärki, Raymond Waye, Antti Sarpila) *
Hawaiian Starlight (Ilta tummuu Hawaijilla 1957) (Toivo Kärki, Thelma M.Parker, Saku Järvinen)
Cabaret Kitty (1950) (Toivo Kärki, J.Wilf Cawthorne, Jedrzej Nowak) *
Hazel Eyes (1949) (Toivo Kärki, Barbara Helsingius, Pentti Lasanen) *
Autumn Love (Onnen maa 1956) (Toivo Kärki, Thelma M.Parker, Jedrzej Nowak)
Midnight Moon (Sydänyön hetki 1960) (Toivo Kärki, Barbara Helsingius, Antti Sarpila)
How’s Things (1949) (Toivo Kärki, J.Wilf Cawthorne, Pentti Lasanen) *
Just Knowing That You Care (1958) (Toivo Kärki, Thelma M.Parker, Pentti Lasanen) *
Waltz Of Paradise (1950) (Toivo Kärki, Ellen E.Lee, Saku Järvinen) *
Young Heart (Nuori sydän 1961) (Toivo Kärki, Barbara Helsingius, Antti Sarpila)
Everywhere There’s Blues (Kaikessa soi blues 1963) (Toivo Kärki, Barbara Helsingius, Pentti Lasanen)
Trying Not To Cry (Onni jonka annoin pois 1958) (Toivo Kärki, Thelma M.Parker, Antti Sarpila)
World of Gold (Liian paljon rahaa 1956) (Toivo Kärki, Thelma M.Parker, Saku Järvinen)
Jazz Is Everything (Ja se soi 1981) (Toivo Kärki, Barbara Helsingius, Pentti Lasanen)
Let Me Dream a Little Longer (Ota minut luoksesi 1958) (Toivo Kärki, Thelma M.Parker, Pentti Lasanen)
Swan Song To Love (Haaveita haaveita vain 1959) (Toivo Kärki, Thelma M.Parker, Antti Sarpila)
Tapani Ritamäki

Tapani Ritamäki (s. 1957 Helsinki) on suomenruotsalaisen Förlaget-kustantamon kustantaja. Hän työskenteli aiemmin vuodesta 1997 Söderströmsillä ja Schildts & Söderströmsillä muun muassa kirjallisena johtajana. Hän on työskennellyt myös toimittajana Ny Tid -kulttuurilehdessä. Lehden toimitus Ritamäki mukaanlukien palkittiin vuonna 1992 tiedonjulkistamisen valtionpalkinnolla.
Ritamäki sai vuonna 2018 ansioituneelle kustannustoimittajalle myönnettävän Alvar Renqvist -palkinnon.
Aiheesta muualla

Kustantaja Tapani Ritamäki haluaisi nähdä sensuroimattomia elämäkertoja Yle Areena. 4.4.2021.
Toimialan taloustiede

Toimialan taloustiede (engl. Industrial Organization) on taloustieteen ala, joka tutkii yritysten strategista päätöksentekoa sekä markkinarakenteita. Usein tarkastelun kohteena ovat epätäydellisen kilpailun muodot.
Tyypillisimmin tutkittavia markkinamuotoja ovat monopoli, duopoli ja muut oligopolitilanteet. Lisäksi tutkimussuunta tarkastelee esimerkiksi tuotedifferentaation, hintadiskriminaation, yritysjärjestelyiden ja kartellien sekä markkinoille tulo- ja poistumisesteiden vaikutuksia markkinoiden toimintaan ja tasapainoon.
Toimialan taloustieteen teoria on valtavirraltaan sovellettua peliteoriaa. Myös empiirisellä tutkimuksella on vahvat perinteet tutkimussuunnan sisällä. Taloustieteen sisäisessä jaottelussa  toimialan taloustiede lukeutuu osaksi mikrotalousteoriaa ja sillä on useita liittymäkohtia esimerkiksi informaatiotaloustieteeseen sekä kilpailupolitiikkaan.
Tunnettuja toimialan taloustieteen tutkijoita ovat muiden muassa Oz Shy, Jean Tirole sekä suomalainen Bengt Holmström.
Kirjallisuutta

Shy, Oz: Industrial Organization: Theory and Application.  The MIT Press, 1995.
Tirole, Jean: The Theory of Industrial Organization.  The MIT Press, 1988.
Toimi Waltari

Toimi Armas Waltari (17. helmikuuta 1882 Helsinki – 5. heinäkuuta 1914 Nummela) oli suomalainen pappi ja opettaja, joka julkaisi lukuisia hengellisiä kirjoja. Hän oli kirjailija Mika Waltarin isä.
Toimi Waltarin isä Gustaf Helenius oli Hattulan Katinalasta kotoisin ollut ja Helsinkiin muuttanut muurari, joka otti uudeksi sukunimekseen Waltari kotitalonsa mukaan. Toimi Waltari ja hänen veljensä Toivo Waltari valmistuivat kumpikin papeiksi. Toimi Waltari oli sittemmin työssä muun muassa Kalliolan setlementissä ja toimi Sörnäisten vankilan vankilapastorina. Hän meni naimisiin 18. marraskuuta 1906 Olga Johanssonin (18.11.1886 Pietari – 12.6.1945 Helsinki) kanssa. Pariskunnalle syntyi kolme lasta, Samuel 1907, Mika Toimi 1908 ja Erkki Kustaa 1913.
Toimi Waltari oli Mikkelin lyseon uskonnon ja historiallisen lukemisen vanhempana lehtorina vuosina 1912–1914, ja hän valmisteli samalla myös teologian väitöskirjaansa, jonka nimenä oli Raamatunhistoria uskonnon opetuksessa. Mikkelissä asunut Waltarin perhe palasi Helsinkiin 1914, mutta pian sen jälkeen Toimi Waltari kuoli vain 32-vuotiaana.
Kirjailija Mika Waltari kuvasi Helsinki-trilogiassaan (1933–1935) sukunsa vaiheita. Trilogian päähenkilöiden esikuvina olivat kirjailija itse, hänen isänsä Toimi ja isoisänsä Gustaf
Teoksia

Mitä eno kertoi? Kertomus lapsille (1911)
Jeesus ja meri (1912)
Mitä sanoo raamattu isille ja äideille? (1914)
Raamatunhistoria uskonnonopetuksessa silmällä pitäen varsinkin yliopistoon johtavia oppilaitoksiamme (1914)
Rakkauden sankareita. Bodelschwing ja Barnardo (1914)
Sielusi pelastus. Kokoelma herättäviä kertomuksia (1914)
The New Power Generation

The New Power Generation, eli NPG on Princen taustayhtye, joka vaikutti aktiivisena vuosina 1991–1998. Yhtye on edelleen toiminnassa, vaikka 2000-luvulla sen rooli Princen levyillä on vähentynyt.
Princen ja The New Power Generationin ensimmäinen yhteistyö, Diamonds and Pearls -albumi (1991) osoittatui Princen 1990-luvun suurimmaksi menestykseksi. Arvostetuin heidän yhdessä tekemänsä levy on kuitenkin Love Symbol -albumi vuodelta 1992. Vuonna 1993 ilmestyi NPG:n oma levy, Goldnigga, jolla Princen rooli on vahvasti läsnä. Toinen New Power Generationin oma albumi on nimeltään Newpower Soul.
Jäsenet

Prince
Renato Neto
Morris Hayes
Cora Dunham
Josh Dunham
Mike Phillips
Maceo Parker
Lee Hogan
Greg Boyer
Shelby J.
Marva King
Sweetwaterin piirikunta

Castle Rock
Sweetwaterin piirikunta on piirikunta Yhdysvaltain Wyomingin osavaltiossa. Vuonna 2000 Sweetwaterissa asui 37 613 ihmistä. Piirikunnan hallintokeskus on Green River.
Maantiede

Sweetwater on pinta-alaltaan Wyomingin suurin piirikunta, ja jopa kuusi osavaltiota on sitä pienempiä. Maanlaajuisesti Sweetwater on kahdeksanneksi suurin piirikunta, kun Alaskaa ja borough-alueita ei oteta huomioon.
Väestö

Vuoden 2000 väestönlaskennan mukaan Sweetwaterissa asui 37 613 ihmistä, 14 105 kotitaloutta ja 10 099 perhettä. Väestötiheys oli alhainen, vain yksi asukas neliökilometriä kohti. Piirikunnan BKT oli 19 575 dollaria henkeä kohden. Piirikunnan etninen jakauma oli seuraavanlainen:
91,62 % valkoihoisia
3,59 % muita rotuja
2,37 % sekoittuneita
1,01 % intiaaneja
0,73 % mustaihoisia
0,64 % aasialaistaustaisia
0,04 % Tyynenmeren kansoja
9,42 % oli hispaano- tai latinotaustaisia. Sukujuuriltaan asukkaat olivat enimmäkseen saksalaista (16,3 %), englantilaista (15,4 %), amerikkalaista (8,2 %), irlantilaista (6,5 %) tai italialaista (5,2 %) syntyperää.
Asutuskeskukset

Arrowhead Springs, Bairoil, Blairtown, Clearview Acres, Eden, Farson, Granger, Green River, James Town, Little America, McKinnon, North Rock Springs, Point of Rocks, Purple Sage, Reliance, Rock Springs, Superior, Sweeney Ranch, Table Rock, Wamshutter, Washam
Aiheesta muualla

Wikimedia Commonsissa on kuvia tai muita tiedostoja aiheesta .
Sweetwaterin piirikunnan viralliset kotisivut (Arkistoitu – Internet Archive) (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
The Lemonheads

| The Lemonheads |
| --- | --- |
 The Lemonheads vuonna 2005.
Tiedot
Toiminnassa:  1986–1997, 2005–
Tyylilaji:  punk rock (alkuajat) alternative rock (myöhemmin)   college rock
Kotipaikka:   Boston, Massachusetts Yhdysvallat
Laulukieli:  englanti
Jäsenet:  Evan Dando   Vess Ruhtenberg   Devon Ashley   Mark Cutsinger
Entiset jäsenet:  Vess Ruhtenberg Corey Loog Brennan John Strohm Doug Trachten Jesse Peretz Devon Ashley Nic Dalton Dave Ryan  Patrick Murphy Ben Daughtry Byron Hoag   John Kent  Mark "Budola" Newman Karl Alvarez  Bill Stevenson P. David Hazel Kenny Lyon Mark Cutsinger
Levy-yhtiö:  Taang! Records, 1986-1990   Atlantic Records, 1990-1996   Vagrant Records, 2006–2008   The End Records, 2009-  
Aiheesta muualla
Kotisivut
Infobox OKNimi-testi OK: 
The Lemonheads on bostonilainen alternative rock -yhtye, jonka perustivat vuonna 1986 Evan Dando, Ben Deily ja Jesse Peretz. Dando on yhtyeen ainoa alkuperäinen jäsen. Muut nykyiset jäsenet ovat Vess Ruhtenberg, Devon Ashley, Mark Cutsinger.
Yhtyeen musiikissa oli punk-vaikutteita alkuaikoina, mutta myöhemmin heidän musiikkinsa meni kohti "college rockia". Lemonheads sai suosiota ja pääsi suuren yleisön tietoisuuteen vuonna 1992, kun he tekivät levytyssopimuksen ja julkaisivat albumin  It's a Shame about Ray. Seuraavaksi yhtye teki coverin Simon & Garfunkelin kappaleesta "Mrs. Robinson", josta tuli yhtyeen menestynein single. Lemonheads oli aktiivinen vuoteen 1997 asti ennen kuin jäi tauolle.           Comebackin yhtye teki uudella kokoonpanolla vuonna 2005 ja julkaisi Lemonheads -albumin seuraavana vuonna. Yhtye julkaisi uusimman albuminsa Varshons kesäkuussa 2009.
Diskografia

| --- | --- |
 Studioalbumit Hate Your Friends (1987)  Creator (1988)  Lick (1989)  Lovey (1990)  It's a Shame About Ray (1992)  Come On Feel The Lemonheads (1993)  Car Button Cloth (1996)  The Lemonheads (2006)  Varshons (2009)  Varshons 2 (2019) EP:t Laughing All the Way to the Cleaners (1986)  Favourite Spanish Dishes (1990)  Patience and Prudence (1991) Kokoelmat Create Your Friends (1989)  The Best of the Lemonheads: The Atlantic Years (1998)  Laughing All the Way to the Cleaners: Best of Lemon (2011) :  Singlet 1989 "Luka"  1990 "Different Drum"  1991 "Gonna Get Along Without Ya Now"  1992 "It's a Shame About Ray"  1992 "Mrs. Robinson"  1993 "Confetti"  1993 "Into Your Arms"  1993 "It's About Time"  1994 "Big Gay Heart"  1994 "The Great Big No"  1996 "If I Could Talk I'd Tell You"  1996 "It's All True"  1997 "The Outdoor Type"  1997 "Balancing Act"  2006 "Become the Enemy"  2009 "Beautiful"
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Lemonheads
Käännös suomeksi
Jalkapallon Euroopan cupin kausi 1976–1977

Jalkapallon Euroopan cupin kausi 1976–1977 oli mestarijoukkueiden Euroopan cupin 22. kausi. Cupiin osallistui 32 joukkuetta ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Rooman olympiastadionilla 25. toukokuuta 1977. Englantilainen Liverpool voitti loppuottelussa länsisaksalaisen Borussia Mönchengladbachin maalein 3–1.
Kauden parhaat maalintekijät olivat viisi maalia tehneet Bayern Münchenin Gerd Müller ja FC Zürichin Franco Cucinotta.
Jalkapallon Euroopan cupin kausi 1974–1975

Jalkapallon Euroopan cupin kausi 1974–1975 oli mestarijoukkueiden Euroopan cupin 20. kausi. Cupiin osallistui 30 joukkuetta, joista kyproslainen Omonia luovutti ennen ensimmäisen kierroksen otteluitaan, ja ne pelasivat cup-muotoisen kilpailun, jossa välieriin saakka kukin joukkuepari pelasi ottelun koti- ja vieraskentällä yhteistuloksen ratkaistessa jatkoon pääsemisen. Loppuottelu pelattiin Parc des Princesillä, Pariisissa 28. toukokuuta 1975. Saksalainen Bayern München voitti loppuottelussa englantilaisen Leeds Unitedin maalein 2–0. Mestaruus oli Bayernille toinen perättäinen.
Kauden parhaat maalintekijät olivat viisi maalia tehneet Bayern Münchenin Gerd Müller ja puolivälierissä pudonneen Ararat Jerevanin Eduard Markarov, joka teki kaikki maalinsa ensimmäisen kierroksen otteluissa norjalaista Vikingiä vastaan.